ইউক্রেন-ইন্দোনেশিয়া সম্পর্ক
ইউক্রেন-ইন্দোনেশিয়া সম্পর্ক, ইন্দোনেশিয়া এবং ইউক্রেন এর মধ্যকার দ্বিপাক্ষিক সম্পর্ককে নির্দেশ করে। ইউক্রেনের রাজধানী কিয়েভে ইন্দোনেশিয়ার স্থায়ী দূতাবাস রয়েছে। ইউক্রেনে অবস্থিত এই দূতাবাসের মাধ্যমেই, ইন্দোনেশিয়া, আর্মেনিয়া এবং জর্জিয়া সংশ্লিষ্ট কূটনৈতিক বিষয়াবলী এবং কার্যক্রম সম্পন্ন করে থাকে। অপরদিকে ইন্দোনেশিয়ার রাজধানী জাকার্তায় ইউক্রেনের একটি স্থায়ী দূতাবাস রয়েছে। উভয় দেশই ক্রীড়া, পর্যটন, মহাকাশ প্রযুক্তি ও অনুসন্ধান, সামরিক খাত, ভারী শিল্প প্রভৃতি খাতে, নিজেদের মধ্যে সমন্বয় বৃদ্ধি করার ব্যাপারে একমত হয়েছে। এছাড়াও অর্থনীতি এবং বাণিজ্য খাতে সমন্বয় বৃদ্ধি এবং বিভিন্ন আন্তর্জাতিক সংস্থার মধ্যে নিজেদের সমন্বয় প্রতিষ্ঠার ব্যাপারেও দেশ দুটি একমত হয়েছে।
আলিলা হোটেলস এন্ড রিসোর্টস
আলিলা হোটেলস এন্ড রিসোর্টস ২০০১ সালের মে মাসে প্রতিষ্ঠিত হয়। কোম্পানিটির প্রথম হোটেলটি, যার নাম “আলিলা জাকার্তা” তা ইন্দোনেশিয়ার রাজধানী শহর জাকার্তাতে চালু করা হয়। কোম্পানিটি প্রাথমিকভাবে মার্ক এডিসন
এর দ্বারা প্রতিষ্ঠিত হয়, যিনি বর্তমানে সংস্থাটির প্রেসিডেন্ট পদে রয়েছেন। আলিলা বর্তমানে এশিয়াতে ১১টি হোটেল ও রিসোর্ট পরিচালনা করছে এবং ২০১৮ সাল নাগাদ আরও ১৭টি হোটেল অথবা রিসোর্ট চালু করার পরিকল্পনা তাদের রয়েছে। সিঙ্গাপুরে অবস্থিত আলিলার প্রধান কার্যালয়কে কার্বন দূষণমুক্ত হিসাবে ঘোষণা করা হয়েছে। অপরদিকে ২০০৯ সালে ইন্দোনেশিয়ার বালিতে নির্মিত আলিলা ভিলাস উলুওয়াতু হচ্ছে সর্বপ্রথম সম্পূর্ণভাবে ভূমি পরীক্ষিত নির্মাণ প্রকল্প।